Firprikkmuseedderkopp

Firprikkmuseedderkopp (Scotophaeus quadripunctatus) er en av edderkoppene i gruppen flatbukedderkopper (Gnaphosidae).

Utseende  
Firprikkmuseedderkopp er en middelsstor, litt flat edderkopp med kraftige bein. Forkroppen er ganske bred bak, sterkt tilsmalnet forover (smalt hode). Kroppen er todelt i en bakkropp (abdomen) og en forkropp (prosoma eller cephalothorax). De åtte øynene danner to tverr-rader. De midtre øynene i den bakerste raden er mer eller mindre uregelmessig (ikke sirkelrundt) formet. 

Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.

Levevis 
Firprikkmuseedderkopp er nattaktiv og bygger ikke fangstnett, men jakter ute i det fri. De bygger seg et skjulested av edderkoppsilke under steiner, mellom død vegetasjon eller lignende steder. Hunnen spinner en eggsekk av edderkoppsilke, hvor hun legger eggene.

Rødlistevurdering 
Det finnes et funn av firprikkmuseedderkopp fra 1904 i Oslo og Akershus (Esmark), og noen nyere funn fra Østfold (Halden og Sarpsborg) og Telemark (Kragerø). 
Arten lever innendørs i bygninger. Et av funnene i Norge er fra en hage, mens de andre er funnet innendørs.

Referanser

Litteratur 
 W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Scotophaeus (tysk)
 Åkra, Kjetil; Olsen, Kjell Magne; Pommeresche, Reidun og Ødegaard, Frode. 2010. Edderkoppdyr Arachnida i Norsk rødliste for arter 2010. Artsdatabanken. Side 355-366.

Eksterne lenker 
 
 Gnaphosidae – edderkopper.net (norsk)

Flatbukedderkopper